Süsteemimudel
Süsteemimudel on süsteemiteoorias süsteemi käitumise ja/või struktuuri idealiseeritud kirjeldus teises, harilikult tuttavamas süsteemis, mille toimimist peetakse esimesega analoogseks. Süsteemimudel võib olla verbaalne, formaalkeelne, matemaatiline võrrand või võrrandite süsteem, arvutiprogramm või riistvaraline seade. Tehnikas kasutatakse süsteemi kirjeldamiseks tavaliselt matemaatilisi mudeleid.